Ulvund kraftverk

Ulvund kraftverk er et vannkraftverk i Ålvund i Sunndal kommune i Møre og Romsdal. Det er et elvekraftverk. Ålvundelva er demmet opp før den renner ut i fjorden, Brekkfossen og Ulvundfossen er tørrlagt. Det startet opp i 1939, med to aggregater på 1,65 og 2,55 MW. Utbygger var Kristiansund Elektrisitetsverk. Årsproduksjon var 28 GWh. I perioden 1984–1988 ble et nytt kraftverk bygd i fjell bak den gamle stasjonen. Denne er nå ombygd til lager og verksted. Det er installert 3 aggregater på 3, 5, og 10 MW. Årsproduksjon er 65 GWh. Kraftverket ble overtatt av Nordmøre Energiverk AS (NEAS) i 1991. Referanser Kilder «NVE Atlas». Utbygd vannkraft. Norges vassdrags- og energidirektorat NVE vannkraftdatabase NEAS - Ulvund kraftverk Informasjonstavle ved kraftverket